אסלאם ואלימות

אסלאם ואלימות הוא נושא שנוי במחלוקת. שימוש באלימות למטרות דתיות ופוליטיות בחברה המוסלמית התקיימו עוד בתחילת המאה ה-7 עד המאה ה-9 לספירה, תחת הנהגתו של מייסד האסלאם, מוחמד.

 סוגים של אלימות 
 ג'יהאד 

ג'יהאד (בערבית: جهاد) הוא מונח המתאר את חובתו של מוסלמי לשמור על חוקי האסלאם, וכיום משמש בעיקר לתיאור מלחמת דת ומאבק אלים בשם האסלאם.
ממוזער|ציור של ענישה בעריפה המתבצעת אל מול מוחמד, 1594
בקוראן מדובר על ג'יהאד חיצוני - מאמץ צבאי, ואף מלחמה, נגד פגאנים (עובדי אלילים) כדי שיקבלו על עצמם את דת האסלאם, או נגד לא-מוסלמים בכלל אם הם תוקפים מוסלמים או מורדים בשלטון מוסלמי. כינוי אחר לג'יהאד חיצוני הוא "הג'יהאד הקטן" (الجهاد الصغير או الجهاد الأصغر), מה שרומז, לפי כמה מאסכולות האסלאם, על כך שהוא משני בחשיבותו ואינו נכלל בחמשת עמודי האסלאם.

בתקופות הקולוניאליות אוכלוסיית המוסלמים קמה לעיתים קרובות נגד השלטונות תחת דגל הג'יהאד (כגון המאבק הצ'צ'ני נגד השלטון הרוסי או מלחמת העצמאות של אלג'יריה נגד השלטון הצרפתי).

 ג'יהאד הגנתי 
הקוראן פוסק כי:

מאבק צבאי נגד שלטון לא-מוסלמי בשטח הנתפס כדאר אל-אסלאם (בערבית: دار الإسلام; כלומר טריטוריה מוסלמית, שרוב תושביה מוסלמים ו/או נשלטה בעבר על ידי האסלאם), בייחוד אם הוא מדכא את האסלאם או נתפש ככובש זר, נחשב כג'יהאד אשר לדעת רבים הוא הג'יהאד הרלוונטי כיום.

 ראזי (غازي) 

ראזי הוא ביטוי ממקור ערבי המציין את הלוחמים שהשתתפו בראזייה, שנקראה מאוחר יותר ראזווה (غزو, או Gazve), ומשמעותה פשיטות כנגד הכופרים. הביטוי הוענק לשבטים בעלי זהות דתית מוסלמית ששימשו בדרך כלל כשכירי חרב של שליט מקומי במלחמתו במדינות שכנות.

לעיתים לוחמים אלו היו שיירות סוחרים שבזמן אמת היו פותחים במתקפה כנגד כוחות אשר הם תופסים כעוינים (מה שנקרא מתקפת שיירות), דבר אשר היה נפוץ באימפריה העות'מאנית.

 בענישה 
 זינא (زِنًا) 
ממוזער|מדינות המבצעות ענישה בסכילה, 2013
זִנא (בערבית: زِنَاء, زِنًى או زِنًا) הוא מושג במשפט האסלאמי אשר מתאר יחסי מין לא כשרים.

על פי עולם ההלכה המוסלמית, זנא כוללת בתוכה את הניאוף (יחסים לא כשרים בין אנשים נשואים), את הזנות והיצאנות (קיום יחסים בתמורה לכסף או תגמול חומרי אחר), את האינוס (כפיית יחסים מיניים שלא בהסכמה) ואת משכב בהמה, גילוי עריות ומעשי סדום.

הזינא כוללת אונס, המוסקסואליות, יחסי מין אנאליים, גילוי עריות, אוננות ויחסי מין עם בעלי חיים. נכון לשנת 2013, איחוד האמירויות, איראן, אפגניסטן, פקיסטן, תימן, סומליה, סודאן ומאוריטניה עדיין מבצעים עונש בסכילה.

הענישה על זינא תחת חוק השריעה גררה ביקורת רבה מטעם ארגונים לזכויות אדם.

 להט"ב ואסלאם 

הקוראן הוא הטקסט המרכזי של האסלאם והמוסלמים מאמינים כי זוהי התגלות האלוהים. הוא מכיל שבעה אזכורים ל"אנשי לוּט" (בערבית: قَوْمِ لوط), כשהכוונה היא לתושבי הערים סדום ועמורה. השמדתם בידי אללה מיוחסת באופן גלוי למנהגיהם המיניים:
אבן ח'טיר פירש את דברי הקוראן על הומוסקסואליות:

המצב החוקי באיחוד האמירויות אינו ברור. במדינות מוסלמיות רבות כמו בחריין, קטר, אלג'יריה והאיים המאלדיביים, הומוסקסואליות היא עבירה שדינה מאסר, קנס או ענישה גופנית. בערב הסעודית, בה העונש המקסימלי על מעשים הומוסקסואליים היא הוצאה להורג פומבית, הממשלה תשתמש לרוב בעונשים פחותים כמו קנסות, מאסר והלקאה בשוט.

 התנגדות לאלימות באסלאם 
 מתוך האסלאם 
האחמדיה (ערבית: جماعت احمدیہ مسلمہ) מהווה פלג מוסלמי שנוסד בהודו הבריטית (הראג' הבריטי). התורה האחמדית שוללת באופן מוחלט אלימות במסגרת ג'יהאד. לדברי מירזא ע'ולאם אחמד, הצורך בג'יהאד התקפי בטל כיוון שבימי חייו לא נשקפה סכנה לאסלאם. התנועה מתגאה בהטפה לנאורות, שלום ואהבה לאחר.

 מחוץ לאסלאם 
ההתנגדות לאסלאם התגברה בשל השפעת פיגועי 11 בספטמבר. ההשפעה המרכזית של הפיגועים הייתה הכרזת המלחמה העולמית בטרור על ידי הנשיא ג'ורג' ווקר בוש ובני בריתה של ארצות הברית, מערכה שנמשכת למעשה עד 2021 והובילה חיסולם של מנהיגי המדינה האסלאמית ואל-קאעדה. אירועי אלימות מוסלמים אף הובילו לסנטימנט אסלאמופובי בציבור המערבי.

 הערות שוליים 

קטגוריה:היסטוריה אסלאמית
קטגוריה:אלימות